ಬೆಲ್ಬಾಟಂ ಚಿತ್ರಕ್ಕಾಗಿ 18 ವರ್ಷದ ರೂಲ್ ಬ್ರೇಕ್ ಮಾಡಿದ ಅಕ್ಷಯ್ ಕುಮಾರ್! ಮುಂಬೈ: ಬಾಲಿವುಡ್ ಸ್ಟಾರ್ ನಟ ಅಕ್ಷಯ್ ಕುಮಾರ್ ಕೆಲಸದ ವಿಚಾರದಲ್ಲಿ ಮಿಸ್ಟರ್ ಪರ್ಫೆಕ್ಷನಿಸ್ಟ್. ಶಿಸ್ತುಬದ್ಧವಾದ ಜೀವನ ಶೈಲಿಯ ಜತೆಗೆ ಸಿನಿಮಾ ವಿಚಾರದಲ್ಲೀ ಅಷ್ಟೇ ಶಿಸ್ತು ಪಾಲಿಸುತ್ತ ಬಂದಿದ್ದಾರೆ. ತಮ್ಮದೇ ಆದ ನೀತಿ ನಿಯಮಗಳನ್ನು ಅಳವಡಿಸಿಕೊಂಡು ಅದನ್ನು ಪಾಲಿಸುತ್ತ ಬಂದಿದ್ದಾರೆ. ಇದೀಗ ಆ ನೀತಿ ನಿಯಮವನ್ನೂ ಸ್ವತಃ ಅವರೇ ಬ್ರೇಕ್ ಮಾಡಿದ್ದಾರೆ. ಹಾಗಾದರೆ ಏನದು ರೂಲ್? ಅದಕ್ಕೆ ಉತ್ತರ ಇಲ್ಲಿದೆ. ಕಳೆದ 18 ವರ್ಷಗಳಿಂದ ದಿನಕ್ಕೆ 8 ಗಂಟೆ ಮಾತ್ರ ಅಕ್ಷಯ್ ಕುಮಾರ್ ಸಿನಿಮಾ ಶೂಟಿಂಗ್ನಲ್ಲಿ ಭಾಗವಹಿಸುತ್ತ ಬಂದಿದ್ದಾರೆ. 8 ಗಂಟೆ ಮೇಲೆ ಒಂದು ಕ್ಷಣವೂ ಅವರು ಸೆಟ್ನಲ್ಲಿ ಇರುವುದಿಲ್ಲ. ಇದೀಗ ಹಾಗೆ ಪಾಲಿಸಿಕೊಂಡು ಬಂದ ನೀತಿಯನ್ನು ಬ್ರೇಕ್ ಮಾಡಿದ್ದಾರೆ. ಬೆಲ್ಬಾಟಂ ಸಿನಿಮಾ ಸಲುವಾಗಿ, 8 ಗಂಟೆ ಕೆಲಸ ಮಾಡುವ ಬದಲು ಡಬಲ್ ಶಿಫ್ಟ್ನಲ್ಲಿ ಶೂಟಿಂಗ್ನಲ್ಲಿ ಭಾಗವಹಿಸಿದ್ದಾರೆ! ಕರೊನಾ ಹಾವಳಿಯ ನಡುವೆಯೂ ಸ್ಲಾಟ್ಲೆಂಡ್ನಲ್ಲಿ ಬೆಲ್ಬಾಟಂ ಚಿತ್ರದ ಶೂಟಿಂಗ್ ಮಾಡಿಕೊಳ್ಳಲು ತಂಡದವರು ಪ್ಲಾನ್ ಮಾಡಿದ್ದರು. ಆ ಹಿನ್ನೆಲೆಯಲ್ಲಿ ಶೂಟಿಂಗ್ಗೂ ಮುನ್ನ ತಂಡದವರೆಲ್ಲ 14 ದಿನಗಳ ಕಾಲ ಸ್ಕಾಟ್ಲೆಂಡ್ನಲ್ಲಿಯೇ ಕ್ವಾರಂಟೈನ್ನಲ್ಲಿದ್ದು, ಬಳಿಕ ಚಿತ್ರೀಕರಣದಲ್ಲಿ ಪಾಲ್ಗೊಂಡಿದ್ದರು. 14 ದಿನಗಳ ಕಾಲ ಇಡೀ ತಂಡದ ಉಸ್ತುವಾರಿ ನಿರ್ಮಾಪಕರದ್ದಾಗಿತ್ತು. ಆ ಖರ್ಚು ವೆಚ್ಚ ನಿರ್ಮಾಪಕರಿಗೆ ಹೊರೆಯಾಗಬಾರದು ಎಂಬ ಕಾರಣಕ್ಕೆ ಡಬಲ್ ಶಿಫ್ಟ್ನಲ್ಲಿ ಅಕ್ಷಯ್ ಕೆಲಸ ಆರಂಭಿಸಿದ್ದಾರೆ. ಅಕ್ಷಯ್ ಅವರ ಈ ನಿರ್ಧಾರ ತಂಡದ ಖುಷಿಗೆ ಕಾರಣವಾಗಿದ್ದು, ಇಡೀ ತಂಡ ಅಷ್ಟೇ ಜೋಷ್ನಲ್ಲಿ ಶೂಟಿಂಗ್ ಮಾಡಿಕೊಳ್ಳುತ್ತಿದೆ. ರಂಜಿತ್ ತಿವಾರಿ ನಿರ್ದೇಶನದಲ್ಲಿ ಮೂಡಿಬರುತ್ತಿರುವ ಈ ಸಿನಿಮಾಕ್ಕೆ ವಶು ಭಗ್ನಾನಿ ಮತ್ತು ಜಾಕಿ ಭಗ್ನಾನಿ ಬಂಡವಾಳ ಹೂಡುತ್ತಿದ್ದಾರೆ. ಏಜೆನ್ಸೀಸ್ ಕಸ್ತೂರಿ ನಿವಾಸ ಕೈಬಿಟ್ಟ ರಚಿತಾ ರಾಮ್